**Рус телендә гомуми урта белем бирү оешмаларының татар төркемнәрендә белем алучы**

**10 нчы сыйныф укучыларына татар әдәбиятыннан муниципаль тур өчен олимпиада сораулары**

**Хөрмәтле олимпиадада катнашучы!** Сезгә олимпиаданың җиде биремен эшләргә кирәк булачак. Биремнәрне үтәү вакыты – 180 минут. Биремнәр шушы бланкларда эшләнә.

Максималь балл – **50**. Уңышлар!

**1. Әдәбиятның кайсы жанры турында сүз баруын языгыз. (2 балл)**

* ул гарәпчәдән белем, фәлсәфә, мәкаль дигәнне аңлата;
* кечкенә күләмле, үткен, кинаяле сүзгә корылган дидактик жанр;
* афористик формада акыллы, гыйбрәтле сүз әйтү, мәгънәле хәлне гәүдәләндерү тәшкил итә.

**Җавап**: хикмәт

**2. Һәр төркемдә артык булган төшенчәне билгеләгез (3 балл):**

а) такмак, мәрсия, дастан, мөнәҗәт

ә) хикәя, новелла, очерк, нәсер

б) драма, комедия, баллада, трагикомедия

**Җавап:**

а) мәрсия

ә) нәсер

б) баллада

**3.** **Сорауларга җавап бирегез.**



**1) Портреттагы әдипнең исемен языгыз. (1 балл)**

**Җавап:** Мөдәррис Әгъләмов

**2) Ул кайда туган? Дөрес җавапны билгеләгез. (2 балл)**

а) Татарстанның хәзерге Зәй районы Биш Субашы авылы

ә) Башкортстанның Җилем-Каран авылы

б) Татарстанның Мөслим районы Олы Чакмак авылы

в) Тамбов губернасы Сыркыды авылы

**Җавап:** а) Татарстанның хәзерге Зәй районы Биш Субашы авылы

**3. Әлеге әдипнең әсәрләре генә кергән рәтне күрсәтегез. (2 балл)**

а) «Каеннар илендә», «Мокамай», «Киләчәккә кайту», «Юл газабы».

ә) «Каеннар илендә», «Туган авыл», «Мокамай», «Ана», «Киләчәккә кайту».

б) «Каеннар илендә», «Алсу», «Киләчәккә кайту», «Мокамай».

в) «Каеннар илендә», «Тукайдан хатлар», «Киләчәккә кайту», «Акмулла арбасы».

**Җавап:** в) «Каеннар илендә», «Тукайдан хатлар», «Киләчәккә кайту», «Акмулла арбасы».

**4. Мәүла Колый кайсы чор әдәбияты вәкиле булуын билгеләгез. (3 балл)**

а) Борынгы чор татар әдәбияты.

ә) Алтын Урда чоры әдәбияты.

б) Казан ханлыгы чоры әдәбияты.

в) Торгынлык чоры әдәбияты (XVI гасырның II яртысы – XVIII гасыр).

**Җавап:** в) Торгынлык чоры әдәбияты (XVI гасырның II яртысы – XVIII гасыр).

**5. Бирелгән сүзләр рәте ярдәмендә әсәрләрнең исемен, авторын һәм жанрын билгеләгез. (9 балл)**

а) Печән өсте, чалгы, Агыйдел, өмә, Әсма, мәхәббәт.

**Җавап:** Г. Ибраһимов “Табигать балалары”, хикәя

ә) Әкияттәге ике бала, ике ыштансыз малай, ак каен, канлы пычак, чабата.

**Җавап:** Һ. Такташ “Мокамай”, шигырь / поэма

б) Ана, дала, кылганнар, камчы, камчат бүрек, хәситә.

**Җавап:** Ә. Еники “Әйтелмәгән васыять”, хикәя / повесть

**6. Шигырьне укыгыз, төшеп калган сүзләрне өстәп языгыз (2 балл). Сорауларга җавап бирегез.**

Янып торган сүзләр эзләдем мин,

Ашкынулы хисләр кичердем;

Аяз көндә язган сүзләремнең

Ак аһәңен эчеп \_\_\_\_\_\_\_\_\_. (исердем)

Кайда килеп туктар юл азагы,

Ел үтәсе юлны ай үтәм.

Бөтен гомерем минем – \_\_\_\_\_\_\_\_, (юл газабы)

Аннан татлы газап бар микән?

**а) Әсәрнең исеме** **(1 балл)**

**Җавап:** Юл газабы

**ә) Әсәрнең авторы** **(1 балл)**

**Җавап:** Гамил Афзал

**б) Автор укучыга лирик геройның нинди хисләрен җиткерә? (3 балл) Җавап:** юану, куану

**в) Шигырь текстыннан**

* **метафорага мисаллар табып языгыз (2 балл)**

**Җавап:** аяз көн, ак аһәң, юл азагы, юл газабы

* **чагыштыруга мисал китерегез (2 балл)**

**Җавап:** бөтен гомерем минем – юл газабы

* **эпитетка мисаллар табып языгыз (2 балл)**

**Җавап:** янып торган сүзләр, ашкынулы хис, татлы газап

**7. Үзегез яраткан әдәби геройны исемен күрсәтмичә, ләкин аны танырлык итеп характерлап языгыз. Ахырдан әлеге геройның исемен, кайсы әсәрдән алынганлыгын, авторын күрсәтегез. Күләме 12–15 җөмлә. (15 балл)**